APSTIPRINU

Cēsu novada izpilddirektora vietniece

\_\_\_\_\_\_\_\_\_\_\_\_\_\_\_\_\_Baiba Eglīte

15.03.2023.

15.03.2023. Nr.122

KONKURSA NOLIKUMS

# Cēsu novada Centrālās administrācijas

# Attīstības pārvaldes projektu ieviešanas, uzraudzības nodaļas

# Būvniecības projektu vadītāja-eksperta būvniecības jautājumos

# amata pretendentu atlasei

# Izdots saskaņā ar

# Pašvaldības likuma 20.panta piekto daļu

**I Vispārīgie noteikumi**

1. Nolikums nosaka kārtību, kādā tiek organizēts atklāts konkurss uz Cēsu novada Centrālās administrācijas Attīstības pārvaldes projektu ieviešanas, uzraudzības nodaļas būvniecības projektu vadītāja-eksperta būvniecības jautājumos (turpmāk – būvniecības projektu vadītājs) amata konkursu izsludināšanas un norises kārtību, kā arī pretendentu iesniegto pieteikumu vērtēšanas kārtību.

2. Konkursa mērķis - izvēlēties atbilstošāko pretendentu būvniecības projektu vadītāja amatam.

3. Konkursa uzdevums ir izvērtēt pretendentu profesionālo sagatavotību un atbilstību būvniecības projektu vadītāja amatam.

4. Konkursa pretendentu vērtēšana notiek divās vai vairāk kārtās.

5. Pretendentu atlase notiek komisijas sēdēs, kuras protokolē komisijas sekretārs.

6. Konkursu organizē konkursa komisija (turpmāk - komisija) priekšsēdētāja un 2 (divu) locekļu sastāvā, kas izveidota ar izpilddirektora vietnieka rīkojumu. Komisijas sastāvs var tikt mainīts gadījumā, ja tam ir objektīvi iemesli. Komisijas sēdes vada komisijas priekšsēdētājs.

7. Pretendenta atbilstību būvniecības projektu vadītāja amata prasībām nosaka atbilstoši šajā Nolikumā noteiktajiem vērtēšanas kritērijiem un pretendenta iesniegtajiem dokumentiem.

8. Darba sludinājums tiek publicēts Cēsu novada pašvaldības interneta vietnē [www.cesis.lv](http://www.cesis.lv) sadaļā „Vakances” un Cēsu novada apvienības pārvalžu sociālajos saziņas līdzekļos, platformās, informatīvajos izdevumos. Darba sludinājums tiek publicēts Nodarbinātības valsts aģentūras vakanču portālā.

# II Būvniecības projektu vadītāja galvenie amata pienākumi un pretendentiem izvirzītās prasības

1. Būvniecības projektu vadītāja galvenie amata pienākumi:
   1. organizēt, uzraudzīt pirmsprojektēšanas, projektēšanas, būvniecības un objektu ekspluatācijā nodošanas procesus projektu ietvaros;
   2. risināt problēmjautājumus un izstrādāt piemērotākos risinājumus, kas saistīti ar objektu pirmsprojektēšanas, projektēšanas, būvniecības un nodošanas ekspluatācijā stadijām;
   3. iesaistīties dažādas sarežģītības projektu tehniskās dokumentācijas sagatavošanā;
   4. novērtēt, izvēlēties un ieviest piemērotākās metodes, būvniecības procesa atbilstošākos risinājumus;
   5. vadīt un uzņemties tehnisko atbildību par sarežģītiem, lieliem projektiem;
   6. dalība investīciju projektu darba grupās, iepirkumu komisijās u.c.

# Prasības pretendentiem:

Būvniecības projektu vadītāja amata kandidātam tiek izvirzītas šādas izglītības un profesionālās pieredzes prasības:

* 1. augstākā izglītība būvniecībā un / vai inženierzinātnēs;
  2. vismaz trīs gadu pieredze projektu ietvaros būvniecības plānošanā, koordinēšanā un īstenošanā un / vai projektu vadības grupas sastāvā;
  3. pieredze dažādas sarežģītības projektu tehniskās dokumentācijas sagatavošanā;
  4. vēlama normatīvo aktu un pašvaldības saistošo noteikumu pārzināšana darbības jomā;
  5. vēlama pieredze dalībai iepirkumu procedūrās, iepirkumu komisijas sastāvā.

1. Amata kandidātam nepieciešamās kompetences:
   1. Rūpes par kārtību, precizitāti un kvalitāti;
   2. Orientācija uz attīstību (vēlme mācīties, apgūt jaunus rīkus, metodes);
   3. Orientācija uz rezultātu sasniegšanu (pašiniciatīva, atbildība);
   4. Darbs komandā;
   5. Attiecību veidošana un uzturēšana (labas saskarsmes prasmes).
2. Konkursā var piedalīties un par tā uzvarētāju kļūt pretendents, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst konkursa pretendentu atlases kritērijiem.
3. Pieteikumu ar norādi „Būvniecības projektu vadītājs” var iesniegt personīgi (Cēsu novada pašvaldības Cēsu novada centrālajā administrācijā, Raunas  iela 4, Cēsis, Cēsu novads, LV-4101), ar pasta starpniecību (Raunas iela 4, Cēsis, LV-4101) vai elektroniski sūtot uz e-pastu [vakances@cesunovads.lv](mailto:vakances@cesunovads.lv).
4. Pieteikums sastāv no:
   1. CV (pretendenta dzīves un darba gaitas apraksts);
   2. motivēts pieteikums, iekļaujot informāciju par atbilstību izvirzītajām prasībām, tai skaitā aprakstot pretendenta iepriekšējo pieredzi.
5. Pieteikums jāiesniedz vai jānodrošina tā iesūtīšana (saņemšana) līdz 2023. gada 26. martam (ieskaitot), pēc šī termiņa saņemtie pieteikumi netiek vērtēti.

# III Pieteikumu izskatīšana, vērtēšanas kritēriji, lēmuma pieņemšana

1. Konkursa komisija vērtēšanu veic divās vai vairāk kārtās:
   1. Pirmajā kārtā komisijas sekretārs pārbauda, vai pretendenti, kuri pieteikušies konkursā, ir iesnieguši visus nepieciešamos konkursa dokumentus un atbilst izvirzītajām kvalifikācijas prasībām. Komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.

|  |  |  |
| --- | --- | --- |
| Nr.p.k. | Vērtēšanas kritērijs | Punktu skaits |
|  | Izglītība:  Profesionālais bakalaura grāds būvniecībā vai inženierzinātnēs;  Profesionālais maģistra grāds būvniecībā vai inženierzinātnēs. | 3  4 |
|  | Pieredze projektu ietvaros būvniecības plānošanā, koordinēšanā un īstenošanā (norādīta motivācijas vēstulē):  Mazāka kā 3 gadi;  3 gadi;  5 un vairāk gadi. | 2  3  4 |
|  | Pieredze dažādas sarežģītības projektu tehniskās dokumentācijas sagatavošanā (norādīta motivācija vēstulē):  Ir norādīta un aprakstīta motivācijas vēstulē;  Ir norādīta bez apraksta | 3  2 |

* 1. Otrajai kārtai tiek virzīti tie pretendenti, kuru iegūto punktu skaits pirmajā konkursa kārtā ir sasniedzis vismaz 8 punktus.
  2. Otrajā kārtā(intervijā) komisija izvērtē pretendenta atbilstību un profesionālo sagatavotību iesniegtajam rakstiskajam materiālam un sarunas laikā pēc šādiem kritērijiem:

|  |  |  |
| --- | --- | --- |
| Nr.p.k. | Vērtēšanas kritērijs | Punktu skaits |
| 1. | zināšanas un pieredze būvniecības projektu vadībā, iniciatīva to pilnveidošanā | Līdz 5 |
| 2. | ar būvniecību saistīto normatīvo aktu pārzināšana un zināšanas tehniskās dokumentācijas sagatavošanu | Līdz 5 |
| 3. | saskarsmes un komunikācijas prasmes | Līdz 3 |
| 4. | spēja sniegt kompetentas atbildes uz komisijas jautājumiem | Līdz 3 |

* 1. Komisijas locekļiem un pieaicinātajiem personāla atlases vai citiem ekspertiem, ja tādi ir pieaicināti, ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi u.c.

1. Ņemot vērā otrās kārtas rezultātus, komisija var lemt par pretendenta ar augstāko punktu skaitu virzīšanai amatam vai arī, ja ir vairāki amatam atbilstoši līdzvērtīgi kandidāti ar līdzīgi iegūtu punktu skaitu, komisijas var organizēt noslēguma kārtu definējot uzdevumus.
2. Konkursa komisija pēc noslēguma kārtas, ja tāda ir bijusi, var pieņemt lēmumu, atklāti balsojot, ar klātesošo balsu vairākumu. Ja balsu skaits sadalās, izšķirošā balss ir komisijas priekšsēdētājam.
3. Pēc konkursa rezultātu apkopošanas komisija pieņem vienu no šādiem lēmumiem:
   1. izvēlas pretendentu, kas visvairāk atbilst būvniecības projektu vadītāja amatam izvirzītajām prasībām;
   2. noraida visus pretendentus, un komisijas priekšsēdētājs var pieņemt lēmumu par atkārtota pretendentu konkursa organizēšanu.
4. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.
5. Komisija sagatavo konkursa norises noslēguma protokolu un, kopā ar konkursā uzvarējušā pretendenta iesniegtajiem dokumentiem, iesniedz Cēsu novada pašvaldības Administrācijas birojā darba līguma noslēgšanai.

**IV Nobeiguma noteikumi**

1. Visi iesniegtie dokumenti paliek Cēsu novada Centrālās administrācijas rīcībā, tiem tiek piešķirts konfidenciāls raksturs.
2. Nolikums sagatavots uz 4 (četrām) lapām.

Nolikumu izstrādāja

Attīstības pārvaldes vadītāja

Dace Eihenbauma